Tegar Septian

Tegar Septian Bin Hariz sè segghut èolok kalabân nyama Tegar (lahèr tangghâl 18 Sèptèmber 2001) aropa'aghi sorang panyanyè sè kabhângsa'an Inḍonèsia.

 Biografi 
Tegar aropa'aghi pottra wa'-towa'an ḍâri ennem satarètanan. Orèng seppona, Hariz sareng Ratna Dwisasih jhughân alako dhâddhi tokang ngamèn. Kaḍuwâna apèsa è taon 2009. Ratna pas akabin polè sareng orèng lakè' sè asmana Alfas. Tegar molaè dhâddhi tokang ngamèn sajjhek omor 4 taon. Salèrana ambu asakola nalèkana kellas 2 SD karana alako dhâddhi tokang ngamèn tor abiayaè kalowargana.

Antara bulân Nopèmber 2014 sampè' Jânuwari 2015, Tegar èlaporaghi dhâddhi korban pelecehan seksual sareng manajerna sè kabhângsa'an Singapura, Muhammad Arif Dollah. Peristiwa kasebbhut kadhâddhiyân nalèkana Tegar mabâḍâ konsèr è Malaysia. Laporan kasus panèka ètotop sareng kapolisiân Singapura è tangghâl 18 Sèptèmber 2015 karana sobung bhuktè sè kowat.

Tegar akabin sareng Sarah Sheila Kamelia, sèttong YouTuber sè asalna ḍâri Bandung è tangghâl 20 Maret 2020. Tegar akabin nalèkana ghi' aomor 18 taon. È tangghâl 26 Oktober 2020, Sarah ngalahèraghi ana' lu-ghâlluna, Abidzar Oktaviani Putra, sè ka'ḍimma hal kasebbhut toman dhâddhi kontrovèrsi è mèḍia sosial karana Abizar lahèr pètto' bulân sammponna kaḍuwâna akabin. È tangghâl 28 Junè 2022, Tegar aparèng onèng manabi kaḍuwâna ampon apèsa karana alasan pessè. Tegar jhughân parcajâ manabi ana' ka'ḍissa bânnè ana' teppa'na.

 Sombher